Diari Oficial de la Generalitat Valenciana


Sumari del DOGV 9344, del 20-05-2022 (2022/4228)

RESOLUCIÓ de 12 de maig de 2022, de la secretària autonòmica de Justícia i Administració Pública, d'aprovació del Programa de teletreball de la Subdirecció General d'Estratègia i Modernització de LABORA (número 02/2022).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4228


Data del document
:   12-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * Labora, Servici Valencià d'Ocupació i Formació

RESOLUCIÓ de 12 de maig de 2022, de la secretària autonòmica de Justícia i Administració Pública, d'aprovació del Programa de teletreball de la Subdirecció General d'Estratègia i Modernització de LABORA (número 02/2022). [2022/4228]  
Vista la proposta de programa de teletreball de la Subdirecció General d'Estratègia i Modernització de LABORA, amb número d'expedient 02/2022, es formula la present resolució atesos els antecedents de fet i els fonaments de dret següents:  
  
Antecedents de fet  
  
I. Amb data 16 de febrer de 2022 es va registrar d'entrada en la Direcció General de Funció Pública sol·licitud de la directora general de Planificació i Serveis de LABORA per a iniciar el procediment d'aprovació del programa de teletreball de la Subdirecció General d'Estratègia i Modernització, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara endavant, Decret 49/2021).  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, amb data 21 de març de 2022, la Direcció General de Funció Pública va requerir l'òrgan proponent perquè esmenara la falta o adjuntara la documentació preceptiva, en el sentit indicat en l'escrit d'esmena de 15 de març de 2022.  
III. Amb data 29 de març de 2022 es va registrar d'entrada en la Direcció General de Funció Pública un escrit de la directora general de Planificació i Serveis de LABORA en què s'aportava documentació a fi d'esmenar la proposta de programa de teletreball de la Subdirecció General d'Estratègia i Modernització de LABORA.  
IV. Presentada la documentació dins del termini concedit per a esmenar, una vegada analitzada i comprovat que la proposta de programa compleix tots els elements i requisits previstos en el Decret 49/2021, amb data 26 d'abril de 2022, la Direcció General de Funció Pública va elevar proposta de resolució d'aprovació del programa de teletreball de la Subdirecció General d'Estratègia i Modernització de LABORA, a la Secretaria Autonòmica de Justícia i Administració Pública.  
  
  
Fonaments de dret  
  
I. El Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara endavant, Decret 49/2021) que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021 que regula el procediment per a l'aprovació dels programes de teletreball, i estableix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021 que estableixen la forma de presentació de la proposta, el seu contingut i la documentació que cal adjuntar-hi.  
IV. L'article 13.4 del Decret 49/2021 que atribueix a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que calga de les propostes de programes de teletreball que es tramiten per les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021 que estableix que, transcorregut el termini per a l'esmena, si escau, la direcció general competent en matèria de funció pública elevarà proposta de resolució en el sentit que calga a la secretaria autonòmica amb competències en matèria de funció pública.  
En virtut de l'anterior, de conformitat amb els preceptes esmentats i altres de general aplicació, i d'acord amb la proposta de resolució elevada per la Direcció General de Funció Pública, resolc:  
  
Primer  
Aprovar el Programa de teletreball de la Subdirecció General d'Estratègia i Modernització de LABORA amb el número 02/2022, que s'adjunta com a annex I i II a la present resolució. El document complet del programa pot consultar-se en castellà i en valencià en les pàgines web següents:   
https://intralabora.gva.es/es/teletreball i   
https://intralabora.gva.es/va/teletreball.  
  
Segon  
De conformitat amb el que estableix l'article 5 del Decret 49/2021, la duració serà la determinada en el programa de teletreball, i aquesta en tot cas és d'un màxim d'un any prorrogable per períodes iguals. S'ha d'entendre prorrogat pel mateix període si arribat el venciment l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i tinguen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds segons el model previst, en castellà o en valencià, en les adreces web següents:   
https://intralabora.gva.es/es/teletreball i  
 https://intralabora.gva.es/va/teletreball, en el termini de 15 dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.  
Les sol·licituds es dirigiran telemàticament a la Direcció General de Planificació i Serveis de LABORA, la qual dictarà resolució en el termini màxim de tres mesos des de la publicació del programa, en la qual constarà l'inici i el final del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que siga seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut mitjançant l'emplenament del qüestionari previst en l'article 9 del citat decret.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos, comptadors des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució.  
  
València, 12 de maig de 2022.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
Programa de teletreball de la Subdirecció General d'Estratègia i Modernització de LABORA número 02/2022  
  
Programa de teletreball  
LABORA  
Servei Valencià d'Ocupació i Formació  
  
Òrgan superior o directiu del qual depenen els llocs de treball   
Direcció General de Planificació i Serveis. Subdirecció General d'Estratègia i Modernització.  
  
A. Causes i objectius de la proposta  
En tot cas haurà de contribuir a una millor organització del treball que fonamenta la seua implantació, així com al foment de les polítiques de corresponsabilitat i conciliació de la vida personal, familiar i laboral.  
Fomentar les polítiques de corresponsabilitat i conciliació de la vida personal, familiar i laboral, així com millorar l'organització del treball mitjançant l'ús de les eines de comunicació i col·laboratives facilitades des de la Direcció General de Tecnologies de la Informació, i que permeten millorar la coordinació, gestió del coneixement, documentació de procediments i eficiència de l'acompliment de les funcions que tenen assignades els llocs de treball d'aquesta subdirecció.  
  
  
B. Duració del programa  
La duració del programa haurà de respectar el que es disposa en l'article 5.1  
Un any prorrogable per períodes iguals.  
  
C. Informe favorable de l'òrgan superior  
Informe favorable de l'òrgan superior o directiu del qual depenguen els llocs de treball  
S'hi adjunta informe favorable de l'òrgan superior.  
  
D. Nombre màxim de llocs  
Nombre màxim de llocs que poden participar en el programa de teletreball.  
El nombre màxim de llocs que poden participar en el programa de teletreball és de 40.  
  
E. Identificació clara i concreta de la tipologia dels llocs de treball   
  
Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgànica i funcional o territorial.  
La tipologia dels llocs de treball es detalla en l'annex II, no inclou cap lloc de treball que requerisca la prestació de serveis presencials. D'aquesta manera, la prestació efectiva d'aquests queda plenament garantida sense la presència física de la persona treballadora.  
El lloc de treball amb la ref. número 29, subdirector/a general d'Estratègia i Modernització, té associat un nivell 30 de destinació. La persona titular d'aquest lloc, sota la supervisió de la persona titular de la Direcció General de Planificació i Serveis, dirigeix, controla, coordina i supervisa l'execució dels projectes, objectius o activitats relacionades amb les funcions, que, de caràcter burocràtic, exerceixen les unitats administratives següents:  
- Servei de Planificació, Anàlisi i Modernització  
- Servei d'Organització i Coordinació Juridicoadministrativa  
- Servei de Coordinació del Fons Social Europeu  
- Servei de Comunicació  
El sistema d'organització i comunicació utilitzat en la Subdirecció General (MS Office 365, TEAMS, eines informàtiques per al treball col·laboratiu, plenament implantat) permet realitzar les funcions de direcció, control, coordinació i supervisió amb la modalitat de teletreball prevista en el Decret 49/2021, d'1 d'abril, del Consell, de regulació del teletreball com a modalitat de prestació de serveis de l'empleat públic de l'Administració de la Generalitat, i en el marc de Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA que determina les funcions d'aquesta Subdirecció General i la seua incardinació dins de l'estructura organitzativa de LABORA.  
D'aquesta manera, el servei que exerceix el lloc de treball de subdirector/a general d'Estratègia i Modernització queda plenament garantit en els termes previstos pels citats decrets.  
  
F. Distribució de la jornada setmanal del personal participant  
Distribució de la jornada setmanal del personal participant de manera que es garantisquen les previsions de l'article 6.  
La distribució de la jornada setmanal del personal participant serà la següent:  
- Els llocs de lliure designació prestaran els seus serveis en modalitat de teletreball dos dies a la setmana.  
- Els llocs que no són de lliure designació prestaran els seus serveis en modalitat de teletreball tres dies a la setmana.  
- El percentatge mínim que, excepció feta de les absències justificades, estarà treballant en modalitat presencial en cadascun dels serveis de la Subdirecció General d'Estratègia i Modernització serà igual o superior al 20 % tots els dies hàbils de la setmana.  
- Tota la plantilla de cadascun dels serveis de la Subdirecció General d'Estratègia i Modernització coincidirà els dimecres de cada setmana en règim de treball presencial.  
  
G. Barem aplicable per a la selecció del personal  
Haurà d'ajustar-se als elements continguts en el barem previst en l'annex V d'aquest decret, tenint-se en compte en els termes previstos en aquest. Aquest barem no serà aplicable, llevat que concórreguen entre elles, quan es tracte d'empleades públiques víctimes de violència de gènere o persones víctimes de violència terrorista, les quals tindran prioritat absoluta per a participar en el corresponent programa de teletreball quan així ho sol·liciten.  
D'acord amb el que s'estableix en el decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, el barem que s'aplicarà a les treballadores i treballadors que, de manera voluntària, sol·liciten participar en aquest programa de teletreball serà el que estableix l'annex V del citat decret.  
Aquest barem no serà aplicable, llevat que concórreguen entre elles, quan es tracte d'empleades públiques víctimes de violència de gènere o persones víctimes de violència terrorista, les quals tindran prioritat absoluta per a participar en el corresponent programa de teletreball quan així ho sol·liciten.  
  
H. Mitjans tecnològics necessaris  
Mitjans tecnològics necessaris per a l'acompliment de les funcions mitjançant teletreball  
Els mitjans tecnològics necessaris per a l'acompliment de les funcions mitjançant teletreball són els establits per la direcció general competent en matèria de tecnologies de la informació i les comunicacions.  
  
  
I. Informe favorable en matèria de tecnologies de la informació  
Informe favorable de la direcció general competent en matèria de tecnologies de la informació i les comunicacions.  
S'hi adjunta informe favorable de la direcció general competent en matèria de tecnologies de la informació i les comunicacions.  
  
J. Termini per a la presentació de sol·licituds de participació  
Termini proposat per a la presentació de sol·licituds de participació davant l'òrgan o òrgans proponents del programa, que no podrà ser inferior a 10 dies ni superior a 15 des de la publicació del programa de teletreball en el Diari Oficial de la Generalitat Valenciana.  
15 dies des de la publicació del programa de teletreball en el Diari Oficial de la Generalitat Valenciana.   
  
K. Informe d'impacte per raó de gènere  
En els termes de l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes, un informe d'impacte per raó de gènere.  
S'hi adjunta l'informe d'impacte per raó de gènere.  
  
València, la directora general de Planificació i Serveis  
  
  
ANNEX II  
Llista de llocs de treball de la Subdirecció General d'Estratègia i Modernització de LABORA número 02/2022  
  
Ref. Tipus de lloc Adscripció orgànica i funcional o territorial  
01 Cap d'equip de Gestió Administrativa LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
02 Cap de secció d'Anàlisi Estadística del Sistema d'Informació Laboral LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
03 Cap de secció d'Anàlisi Qualitativa i Prospecció del Mercat Laboral LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
04 Cap de secció d'Estudis LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
05 Cap de secció de Gestió de Qualitat LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
06 Cap de secció de Planificació i Avaluació de programes LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
07 Tècnic de Coordinació LABORA. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització.  
08 Cap servei de Planificació, Anàlisi i Modernització LABORA. DG de Planificació i Serveis. SDG d'Estratègia i Modernització.  
09 Administrativa LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
10 Auxiliar de gestió LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
11 Cap secció de Coordinació Jurídica Administrativa LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
12 Cap de Suport d'Administració LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
13 Cap de servei d'Organització i Coordinació Juridicoadministrativa LABORA. DG de Planificació i Serveis. SDG d'Estratègia i Modernització.  
14 Tècnica d'Anàlisi del Mercat de Treball LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
15 Tècnic d'Organització LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
16 Tècnic mitjà d'Arxius i Biblioteques LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
17 Cap de secció de Coordinació del FSE LABORA. DG de Planificació i Serveis. SDG d'Estratègia i Modernització. Servei de Coordinació del Fons Social Europeu.  
18 Cap de Servei Coordinació del FSE LABORA. DG de Planificació i Serveis. SDG d'Estratègia i Modernització.  
19 Tècnic d'Organització del FSE LABORA. DG de Planificació i Serveis. SDG d'Estratègia i Modernització. Servei de Coordinació del Fons Social Europeu.  
20 Tècnic d'Administració del FSE LABORA. DG de Planificació i Serveis. SDG d'Estratègia i Modernització. Servei de Coordinació del Fons Social Europeu.  
21 Tècnic mitjà d'Administració LABORA. DG de Planificació i Serveis. SDG d'Estratègia i Modernització. Servei de Coordinació del Fons Social Europeu.  
22 Auxiliar serveis SERVEF LABORA. DG de Planificació i Serveis. SDG d'Estratègia i Modernització.  
23 Cap d'equip d'Audiovisuals i Publicacions LABORA. DG de Planificació i Serveis. Servei de Comunicació.  
24 Cap d'equip de Publicacions LABORA. DG de Planificació i Serveis. SDG d'Estratègia i Modernització. Servei de Comunicació.  
25 Cap d'equip d'Avaluació de Programes LABORA. DG de Planificació i Serveis. SDG d'Estratègia i Modernització. Servei de Comunicació.  
26 Cap negociat d'Administració LABORA. DG de Planificació i Serveis. SDG d'Estratègia i Modernització. Servei de Comunicació.  
27 Orientadora laboral LABORA. DG de Planificació i Serveis. SDG d'Estratègia i Modernització. Servei de Comunicació.  
28 Tècnic de Comunicació LABORA. DG de Planificació i Serveis. SDG d'Estratègia i Modernització. Servei de Comunicació.  
29 Subdirector/a general d'Estratègia i Modernització LABORA. DG de Planificació i Serveis. Lloc de treball amb nivell de destinació 30.  
30 Cap de secció de Gestió de Qualitat i Procediments LABORA. DG de Planificació i Serveis. SDG d'Estratègia i Modernització. Servei d'Organització i Coordinació Jurídic Administrativa.  
31 Cap de Servei de Comunicació LABORA. DG de Planificació i Serveis. SDG d'Estratègia i Modernització.